CELEX: 62019TN0130
Language: hr
Date: 2019-02-26 00:00:00
Title: predmet T-130/19: Tužba podnesena 26. veljače 2019. — Spadafora protiv Komisije

15.4.2019   
            
            
               HR
            
            
               Službeni list Europske unije
            
            
               C 139/104
            
         
      Tužba podnesena 26. veljače 2019. — Spadafora protiv Komisije
      (predmet T-130/19)
      (2019/C 139/106)
      Jezik postupka: talijanski
      
         Stranke
      
      
         Tužitelj: Sergio Spadafora (Bruxelles, Belgija) (zastupnik: G. Belotti, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku koju je glavni direktor OLAF-a donio 26. studenoga 2018., a kojom je odbijena žalba koju je tužitelj podnio 24. srpnja 2018.;
               
            
                  —
               
               
                  poništi odluku koju je tadašnji vršitelj dužnosti glavnog direktora OLAF-a, službenik u svojstvu tijela za imenovanje, donio vezano za imenovanje načelnika odjela OLAF.C4 („Pravno savjetovanje”) od 1. lipnja 2018.;
               
            
                  —
               
               
                  naloži Europskoj komisiji da u korist tužitelja isplati naknadu imovinske i neimovinske štete;
               
            
                  —
               
               
                  naloži Europskoj komisiji snošenje troškova postupka.
               
            
         Tužbeni razlozi i glavni argumenti
      
      Ova se tužba u prvom redu podnosi protiv odluke o imenovanju, počevši od 1. lipnja 2018., načelnika odjela „Pravno savjetovanje” u OLAF-ovoj upravi „Istražna podrška”, i odluke o odbijanju žalbe koju je tužitelj podnio na temelju članka 90. stavka 2. Pravilnika o osoblju protiv spomenute odluke o imenovanju.
      U prilog osnovanosti tužbe tužitelj iznosi tri tužbena razloga.
      
                  1.
               
               
                  Prvi tužbeni razlog koji se temelji na povredi članka 8. stavaka 1. i 2. Odluke Komisije C (2016) 3288 final.
                  
                              —
                           
                           
                              U tom pogledu tvrdi se da tijelo za imenovanje nije uzelo u obzir ocjene sadržane u izvješćima vanjskog konzultantskog društva, kako je inače za zakonit izbor načelnika odjela predviđeno člankom 8. stavkom 1. gore spomenute odluke Komisije.
                           
                        
            
                  2.
               
               
                  Drugi tužbeni razlog koji se temelji na povredi obveze nepristranog postupanja.
                  
                              —
                           
                           
                              U tom se pogledu tvrdi da u konkretnom slučaju nije bio poštovan članak 41. Povelje Europske unije o temeljnim pravima jer je sporna odluka o imenovanju načelnika odjela bila cilj kojim se željelo ostvariti unaprijed dogovoreno nezakonito imenovanje od strane tuženika, a ne zakoniti rezultat pravednog postupka odabira. U nezakonitom, unaprijed dogovorenom imenovanju od strane tuženika mogu se prepoznati dva glavna elementa: (i.) favoriziranje tužiteljeva konkurenta; (ii.) obezvređivanje presude Općeg suda Europske unije (žalbeno vijeće) od 5. prosinca 2017., predmet T-250/16 P.
                           
                        
            
                  3.
               
               
                  Treći tužbeni razlog koji se temelji na činjenici da, iako se prema članku 8. stavku 2. točki (a) Odluke Komisije C (2016) 3288 final„prije imenovanja, glavni direktor mora savjetovati s nadležnim povjerenikom” („avant de procéder à une nomination, le directeur général concerné consulte le Commissaire de tutelle”), tijelo za imenovanje u konkretnom slučaju nije poštovalo taj postupak savjetovanja, dogovorivši se umjesto toga s još jednom ili više osoba o kandidatu koji će se imenovati za načelnika odjela.